《九日同诸子游飞驼山》
明代·李孙宸

深秋野外足烟萝，佳节招寻共踏歌。客有清狂同落帽，山看形势拟飞驼。

云连远树千峰合，水落平田独雁过。容易插萸兄弟会，尊前沈醉且蹉跎。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。